На основу Програма подршке за спровођење пољопривредне политике и политике руралног развоја за општину Сента у 2022. години ("Службени лист општине Сента”, бр. 13/2022) и члана 14. став 1. Правилника о реализацији Програма подршке за спровођење пољопривредне политике и политике руралног развоја за општину Сента у 2022. години („Службени лист општине Сента”, бр. 14/2022), а на основу предлога Комисије за спровођење мера подршке руралном развоју у општини Сента, председник општине Сента je дана 31.10.2022. године донео

**О Д Л У К У**

**О РАСПИСИВАЊУ ЈАВНОГ ПОЗИВА ЗА ДОДЕЛУ БЕСПОВРАТНИХ СРЕДСТАВА РЕГИСТРОВАНИМ ПОЉОПРИВРЕДНИМ ПРОИЗВОЂАЧИМА – НОСИОЦИМА КОМЕРЦИЈАЛНИХ ПОРОДИЧНИХ ПОЉОПРИВРЕДНИХ ГАЗДИНСТАВА**

**и расписује**

**ЈАВНИ ПОЗИВ**

**ЗА ДОДЕЛУ БЕСПОВРАТНИХ СРЕДСТАВА РЕГИСТРОВАНИМ ПОЉОПРИВРЕДНИМ ПРОИЗВОЂАЧИМА – НОСИОЦИМА КОМЕРЦИЈАЛНИХ ПОРОДИЧНИХ ПОЉОПРИВРЕДНИХ ГАЗДИНСТАВА ЗА ДОДЕЛУ РЕГРЕСА ЗА НАБАВКУ РЕПРОДУКТИВНОГ МАТЕРИЈАЛА ЗА ВЕШТАЧКО ОСЕМЕЊАВАЊЕ И ИЗВРШЕНE ВЕТЕРИНАРСКE УСЛУГE СА ТЕРИТОРИЈЕ ОПШТИНЕ СЕНТА У 2022. ГОДИНИ**

**I ЦИЉ ДОДЕЛЕ БЕСПОВРАТНИХ СРЕДСТАВА**

Основни циљ доделе бесповратних средстава је пружање подршке регистрованим пољопривредним произвођачима – носиоцима комерцијалних породичних пољопривредних газдинстава у виду доделе регреса за набавку репродуктивног материјала за вештачко осемењавање и извршенe ветеринарскe услугe, а према потребама држаоца млечних крава или крмача, у циљу побољшања расног и генетичког састава основних стада.

**II ОПРЕДЕЉЕНА СРЕДСТВА**

Средства су обезбеђена Одлуком о буџету општине Сента за 2022. годину („Службени лист општине Сента”, број 31/2021 и 8/2022) у износу од **850.000,00** динара, програм 0101 Пољопривреда и рурални развој, активност 0002 Мере подршке руралном развоју, функција 421, економска класификација 454000 Субвенције приватним предузећима.

За доделу регреса за набавку репродуктивног материјала за вештачко осемењавање и извршене ветеринарске услуге, укупно опредељена подстицајна средства износе 850.000,00 динара. Интензитет помоћи је 100% од укупних трошкова, а највише до 20.000,00 динара са пдв-ом по кориснику.

**III КОРИСНИЦИ БЕСПОВРАТНИХ СРЕДСТАВА**

Право на регрес за набавку репродуктивног материјала за вештачко осемењавање и извршенe ветеринарскe услугe, имају држаоци млечних крава или држаоци крмача који испуњавају следеће критеријуме:

1) да су уписани у регистар пољопривредних газдинстава;

2) да се налазе у активном статусу;

3) да имају пребивалиште на територији општине Сента;

4) да бројно стање грла на пољопривредном газдинству у тренутку подношења пријаве није веће од 15 евидентираних грла млечних крава, односно није веће од 10 евидентираних грла крмача;

5) да имају рачуне о набавци репродуктивног материјала за вештачко осемењавање односно извршеним ветеринарским услугама из 2022. године;

6) да имају потврду надлежног општинског органа о измиреним доспелим обавезама на име локалних јавних прихода.

**IV ОГРАНИЧЕЊЕ ПРАВА НА КОРИШЋЕЊЕ БЕСПОВРАТНИХ СРЕДСТАВА**

Немају право на коришћење бесповратних средстава следећа лица:

1) сточари који имају више од 15 евидентираних грла млечних крава и сточари који имају више од 10 евидентираних грла крмача;

2) чланови Комисије за спровођење мера подршке руралном развоју.

Подносилац пријаве може да поднесе пријаву у оквиру ове мере, а за вештачко осемењавање и извршене ветеринарске услуге само једне врсте животиња.

Подношење пријаве у оквиру ове мере, искључује право подношења пријава у оквиру других јавних позива расписаних на основу Правилника о реализацији Програма подршке за спровођење пољопривредне политике и политике руралног развоја за општину Сента у 2022. години („Службени лист општине Сента”, бр.14/2022).

**V ПОДНОШЕЊЕ ПРИЈАВЕ ЗА ДОДЕЛУ БЕСПОВРАТНИХ СРЕДСТАВА И ПОТРЕБНИ ДОКАЗИ**

Заинтересовани пољопривредни произвођачи формулар пријаве за доделу бесповратних средстава (Прилог 1), могу преузети са званичног сајта општине Сента [www.zenta-senta.co.rs](http://www.zenta-senta.co.rs) или сваког радног дана у пријемној канцеларији Општинске управе општине Сента и у просторијама месних заједница.

Заинтересовани пољопривредни произвођачи уз пријаву за доделу бесповратних средстава (Прилог 1) подносе следеће доказе:

1) Оригинал потврду о активном статусу пољопривредног газдинства издату од стране Управе за трезор (не старија од 6 месеци);

2) Фотокопију важеће личне карте односно очитану важећу личну карту подносиоца пријаве;

3) Оригинал потврду надлежне ветеринарске станице о бројном стању грла на пољопривредном газдинству (не старија од 30 дана);

4) Оригинал рачун, фискални исечак или други веродостојни финансијски документ са таксативним навођењем врсте добара, односно услуге и износима истих из 2021. године;

5) Оригинал потврду надлежног општинског органа о измиреним доспелим обавезама на име локалних јавних прихода;

6) Оригинал извод из регистра пољопривредних газдинстава – подаци о пољопривредном газдинству са подацима о броју чланова пољопривредног газдинства и о броју наменског рачуна пољопривредног газдинства (не старији од 6 месеци) и

7) Оригинал извод из регистра пољопривредних газдинстава – структура биљне производње са подацима о површини расположивог земљишта за пољопривредно газдинство (не старији од 6 месеци).

**VI БОДОВАЊЕ И РАНГИРАЊЕ ПОДНОСИЛАЦА ПРИЈАВЕ**

Подносиоци пријаве, држаоци млечних крава или држаоци крмача, који су поднели пријаву за доделу бесповратних средстава за регрес за набавку репродуктивног материјала за вештачко осемењавање и извршенe ветеринарскe услугe бодују се и рангирају на следећи начин:

|  |  |  |
| --- | --- | --- |
| Редни број | Тип критеријума за избор | Бодови |
|  | Број чланова пољопривредног газдинства 3 или већи од 3 | 2 |
|  | Сточар старости до 30 година | 4 |
|  | Сточар старости од 31 до 40 година | 2 |
|  | Сточар који поседује од 1 до 5 грла крмача | 2 |
|  | Сточар који поседује од 6 до 10 грла крмача | 1 |
|  | Сточар који поседује од 1 до 8 грла млечних крава | 2 |
|  | Сточар који поседује од 9 до 15 грла млечних крава | 1 |
|  | Сточар лице женског пола | 2 |

Уколико 2 или више подносилаца пријава имају једнак број бодова, предност има подносилац који у тренутку подношења пријаве располаже са мањом површином земљишта.

Уколико 2 или више подносилаца пријава имају једнак број бодова и у тренутку подношења пријаве располажу са једнаком површином пољопривредног земљишта, предност има подносилац који је раније поднео пријаву.

**VII ПОСТУПАК ДОДЕЛЕ БЕСПОВРАТНИХ СРЕДСТАВА**

По истеку рока за подношење пријава, Комисија за спровођење мера подршке руралном развоју отвара пристигле пријаве, проверава да ли су потпуне и благовремене, проверава исправност и веродостојност приложених докумената по свакој појединачној пријави.

Након административне провере, Комисија за спровођење мера подршке руралном развоју вршиће оцену пристиглих пријава, те дати предлог председнику општине Сента за доношење Одлуке о додели бесповратних средстава.

Председник општине на предлог Комисије за спровођење мера подршке руралном развоју доноси Одлуку о додели бесповратних средстава најкасније у року од 15 дана од дана истека рока за подношење пријава на јавни позив.

Општина Сента закључује уговор о додели бесповратних средстава са сваким појединачним корисником бесповратних средстава, најкасније до 10. децембра текуће године.

Исплата додељених бесповратних средстава вршиће се на основу закљученог уговора између Општине Сента и сваког појединачног корисника бесповратних средстава, који обавезно треба да садржи број текућег рачуна појединачног корисника.

**VIII** **РОК ЗА ПОДНОШЕЊЕ ПРИЈАВА**

Рок за подношење пријаве на јавни позив са потребном пратећом документацијом је 15 дана од дана објављивања јавног позива у Службеном листу општине Сента тј. најкасније до 15. новембра 2022. године, до 24 часа.

Непотпуне и неблаговремене пријаве Комисија неће узети у разматрање.

Попуњену пријаву за доделу бесповратних средстава (Прилог 1) са потребним доказима заинтересовани пољопривредни произвођачи подносе Комисији за спровођење мера подршке руралном развоју, а која се предаје у пријемној канцеларији Општинске управе општине Сента, Главни трг бр. 1, сваког радног дана од 8.00 до 14.00 часова или се упућују путем поште на наведену адресу, са назнаком: „Пријава - додела регреса за набавку репродуктивног материјала за вештачко осемењавање и извршенe ветеринарскe услугe“, до истека рока за подношење пријава.

Овај Конкурс ће се објавити у „Службеном листу општине Сента“, на огласној табли Општинске управе општине Сента, у просторијама месних заједница, као и на званичном сајту општине Сента www.zenta-senta.co.rs.

**Република Србија**

**Аутономна покрајина Војводина**

**Општина Сента Председник општине Сента**

**Председник општине Рудолф Цегледи, дипл.инг.грађ. с. р.**

**Број: 320-27/2022-II**

**Дана: 31.октобра 2022. године**

**Сента**

**Прилог 1**

**ОПШТИНА СЕНТА**

**ГЛАВНИ ТРГ 1**

**24400 СЕНТА**

**ПРИЈАВА**

**ЗА ДОДЕЛУ БЕСПОВРАТНИХ СРЕДСТАВА У ВИДУ РЕГРЕСА ЗА НАБАВКУ РЕПРОДУКТИВНОГ МАТЕРИЈАЛА ЗА ВЕШТАЧКО ОСЕМЕЊАВАЊЕ И ИЗВРШЕНЕ ВЕТЕРИНАРСКЕ УСЛУГЕ**

|  |
| --- |
| **I ОСНОВНИ ПОДАЦИ О ПОДНОСИОЦУ ПРИЈАВЕ** |
| Име и презиме |  |
| Адреса пребивалишта |  |
| Контакт телефон |  |
| e-mail адреса |  |

|  |
| --- |
| **II ПОДАЦИ О ПОЉОПРИВРЕДНОМ ГАЗДИНСТВУ** |
| Број регистрованог пољопривредног газдинства  |  |
| Назив банке и број наменског рачуна пољопривредног газдинства |  |
| Број чланова пољопривредног газдинства |  |
| Бројно стање грла на пољопривредном газдинству |  |

|  |
| --- |
| **III ПОДАЦИ О ПРЕДМЕТУ ПРИЈАВЕ** |
| Намена средстава*(заокружити одговарајуће)* | 1. Репродуктивни материјал за вештачко осмемењавање млечних крава и извршене ветеринарске услуге
2. Репродуктивни материјал за вештачко осмемењавање крмача и извршене ветеринарске услуге
 |
| Износ који се потражује од општине Сента у динарима*(максимално 20.000,00 динара* *са пдв-ом)* |  |

**Подносилац пријаве уз пријаву доставља следеће доказе**:

1. Оригинал потврду о активном статусу пољопривредног газдинства издату од стране Управе за трезор (не старија од 6 месеци);
2. Фотокопију важеће личне карте односно очитану важећу личну карту подносиоца пријаве;
3. Оригинал потврду надлежне ветеринарске станице о бројном стању грла на пољопривредном газдинству (не старија од 30 дана);
4. Оригинал рачун, фискални исечак или други веродостојни финансијски документ са таксативним навођењем врсте добара, односно услуге и износима истих из 2022. године;
5. Оригинал потврду надлежног општинског органа о измиреним доспелим обавезама на име локалних јавних прихода;
6. Оригинал извод из регистра пољопривредних газдинстава – подаци о пољопривредном газдинству са подацима о броју чланова пољопривредног газдинства и о броју наменског рачуна пољопривредног газдинства (не старији од 6 месеци) и
7. Оригинал извод из регистра пољопривредних газдинстава – структура биљне производње са подацима о површини расположивог земљишта за пољопривредно газдинство (не старији од 6 месеци).

Општина Сента задржава право да од подносиоца Пријаве, према потреби, затражи додатну документацију и информације.

Место и датум: \_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис подносиоца пријаве